section_heading: Zemljopis
paragraph_text: Ima 576 otoka u grupi, od čega je 26 nenastanjeno. Najbliža točka se nalazi 547 km od Sumatre. Dužina otočjeg lanca je 352 km, a širina 51 km. Ukupna površina Andamana je 6.408 km². Andamani su jedino mjesto u Indiji s aktivnim vulkanima. Na otoku Baren je proradio vulkan 1990-ih nakon što je mirovao gotovo 200 godina. Erupcija se ponovila u svibnju 2005. što eksperti povezuju s post-cunamijevskim promjenama u tektonskim pločama. Neaktivan vulkan Narkondam uzdiže se 710 metara iznad mora na 114 km udaljenosti istočno od Sjevernog Andamana.